Neuvoston direktiivi 83/575/ETY, annettu 26 päivänä lokakuuta 1983, mittauslaitteita ja metrologisia tarkastusmenetelmiä koskeviin yleisiin säännöksiin liittyvän jäsenvaltioiden lainsäädännön lähentämisestä annetun direktiivin 71/316/ETY muuttamisesta



Virallinen lehti nro L 332 , 28/11/1983 s. 0043 - 0047

Suomenk. erityispainos Alue 13 Nide 13 s. 0178

Espanjank. erityispainos: Luku 13 Nide 14 s. 0237

Ruotsink. erityispainos Alue 13 Nide 13 s. 0178

Portugalink. erityispainos: Luku 13 Nide 14 s. 0237



NEUVOSTON DIREKTIIVI, annettu 26 päivänä lokakuuta 1983, mittauslaitteita ja metrologisia tarkastusmenetelmiä koskeviin yleisiin säännöksiin liittyvän jäsenvaltioiden lainsäädännön lähentämisestä annetun direktiivin 71/316/ETY muuttamisesta (83/575/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että direktiivin 71/316/ETY(4) tarkoituksena on toteuttaa mittauslaitteiden vapaa liikkuvuus yhteisössä yhdenmukaistamalla toisistaan poikkeavia kansallisia metrologista tarkastusta koskevia säännöksiä sekä luomalla tähän tarkoitukseen sopivat menettelyt ETY-tyyppihyväksynnälle ja ETY-ensivakaukselle sekä metrologiset ETY-tarkastusmenetelmät,viime vuosina mittauslaitealalla saatujen kokemusten perusteella on tarpeen muuttaa tiettyjä mainitun direktiivin artikloja, nykyisin käytettävät tarkastusmenetelmät mahdollistavat sen, että ETY-ensivakausta ei suoriteta laitekohtaisena tarkastuksena, direktiiviä 71/316/ETY annettaessa tätä kehitystä ei voitu ottaa huomioon; tietyt jäsenvaltiot ovat sen jälkeen antaneet kansallisessa lainsäädännössään säännöksiä tämän kehityksen huomioon ottamiseksi, ja tämän vuoksi on tarpeen muuttaa ja täydentää yhteisön säännöksiä alalla kansallisten lainsäädäntöjen yhdenmukaistamiseksi, ON ANTANUT TÄMÄN DIREKTIIVIN: 1 artikla Muutetaan direktiiviä 71/316/ETY seuraavasti: 1. Korvataan 1 artikla seuraavasti: "1 artikla 1. a) Tämä direktiivi koskee 'laitteiksi' kutsuttuja laitteita, johon kuuluvat mittauslaitteet, mittauslaitteiden osat, lisälaitteet ja mittausvälineet. b) Tämä direktiivi koskee myös mittayksiköitä, mittausmenetelmien ja metrologisten tarkastusmenetelmien yhdenmukaistamista ja myös tarvittaessa näiden menetelmien soveltamiseen tarvittavia keinoja. c) Se koskee myös valmiiksi pakattujen tuotteiden sisällön määrän ilmoittamista, mittausmenetelmiä, metrologista tarkastusta ja määrän merkintää. 2. Jäsenvaltio ei saa tämän direktiivin tai asiaa koskevien erityisdirektiivien perusteella estää, kieltää tai rajoittaa 1 kohdassa tarkoitetun laitteen tai tuotteen markkinoille saattamista tai ottamista käyttöön, jos kyseisessä laitteessa tai tuotteessa on tässä direktiivissä tai kyseistä laitetta tai tuotetta koskevissa erityisdirektiiveissä säädettyjen edellytysten mukaisia ETY-merkkejä tai ETY-merkintöjä. 3. Jäsenvaltioiden on annettava sama arvo ETY-tyyppihyväksynnälle ja ETY-ensivakaukselle kuin vastaaville kansallisille toimenpiteille. 4. Edellä 1 kohdassa tarkoitettuja kohteita koskevissa erityisdirektiiveissä määritellään: - erityisesti 1 kohdan a alakohdassa tarkoitettujen tuotteiden osalta mittausmenettelyt sekä toiminnan ja toteutuksen vaatimukset, - edellä 1 kohdan b ja c alakohtaa koskevat vaatimukset. Niissä voidaan säätää päivämäärä, jona voimassa olevat kansalliset säännökset on korvattava yhteisön säännöksillä."2. Korvataan 2 artikla seuraavasti: "2 artikla 1. ETY-tyyppihyväksyntä laitteille antaa niille pääsyn ETY-ensivakaukseen ja jos jälkimmäistä ei edellytetä, luvan saattaa ne markkinoille tai ottaa ne käyttöön. Jos tiettyä laiteryhmää koskevalla erityisdirektiivillä/erityisdirektiiveillä vapautetaan tämä ryhmä ETY-tyyppihyväksynnästä, on tämän ryhmän laitteet päästettävä suoraan ETY-ensivakaukseen. 2. Jäsenvaltioiden on käytettävissä olevan tarkastusvälineistönsä mukaisesti annettava ETY-tyyppihyväksyntä jokaiselle laitteelle, joka täyttää kyseistä laitetta koskevat, tässä direktiivissä ja erityisdirektiiveissä asetetut vaatimukset. 3. ETY-tyyppihyväksyntää koskevan hakemuksen voi tehdä vain valmistaja tai tämän yhteisöön sijoittautunut edustajan. Samaa laitetta koskevan hakemuksen voi tehdä vain yhdessä jäsenvaltiossa. 4. Jäsenvaltion, joka on antanut ETY-tyyppihyväksynnän, on toteutettava tarvittavat toimenpiteet sen varmistamiseksi, että se saa tiedot kaikista hyväksytyn tyypin muutoksista tai lisäyksistä. Sen tulee ilmoittaa muille jäsenvaltioille näistä muutoksista. Hyväksytyn tyypin muutoksiin tai lisäyksiin on saatava täydentävä tyyppihyväksyntä jäsenvaltiolta, joka antoi ETY-tyyppihyväksynnän, jos nämä muutokset vaikuttavat tai voivat vaikuttaa mittaustuloksiin tai säädettyihin laitteen käyttöedellytyksiin. Uusi ETY-tyyppihyväksyntä on annettava alkuperäisen ETY-tyyppihyväksyntätodistuksen täydentämisen sijasta, jos tyyppiä muutetaan sen jälkeen, kun tämän direktiivin tai asiaa koskevan erityisdirektiivin säännöksiä on muutettu tai mukautettu siten, että muutettu tyyppi voidaan hyväksyä vain noudattaen uusia määräyksiä. 5. Jäsenvaltiot antavat ETY-tyyppihyväksynnän tämän direktiivin tai asiaa koskevien erityisdirektiivien mukaisesti."3. Korvataan 4 artikla seuraavasti: "4 artikla Kun laite on menestyksellisesti läpäissyt tässä direktiivissä ja asiaa koskevissa erityisdirektiiveissä säädetyn ETY-tyyppihyväksyntätarkastuksen, tarkastuksen suorittaneen jäsenvaltion on annettava ETY-tyyppihyväksyntätodistus. Jäsenvaltion on toimitettava se hakijalle. Jäljempänä 11 artiklassa tai erityisdirektiivissä säädetyissä tapauksissa hakijan täytyy ja kaikissa muissa tapauksissa hän voi kiinnittää tai kiinnityttää jokaiseen hyväksytyn tyypin mukaiseen laitteeseen ETY-hyväksyntämerkin, joka esitetään tässä todistuksessa."4. Korvataan 5 artikla seuraavasti: "5 artikla 1. ETY-tyyppihyväksyntä on voimassa 10 vuotta. Sitä voidaan jatkaa 10 vuoden perättäisissä jaksoissa; hyväksytyn tyypin mukaan valmistettavien laitteiden lukumäärälle ei saa asettaa rajoituksia. Tämän direktiivin ja erityisdirektiivin säännösten perusteella annettuja ETY-tyyppihyväksyntöjä ei voida jatkaa kyseisten yhteisön säännösten joidenkin muutosten tai mukauttaa voimaantulopäivän jälkeen siinä tapauksessa, että kyseisiä ETY-tyyppihyväksyntöjä ei olisi voitu antaa näiden uusien säännösten perusteella. Kun ETY-tyyppihyväksyntää ei jatketa, säilyy tämä hyväksyntä kuitenkin edelleen voimassa jo käytössä olevien ETY-laitteiden osalta. 2. Jos käytetään sellaista uutta tekniikkaa, josta ei ole säännöksiä erityisdirektiivissä, voidaan laitteelle antaa rajoitettu ETY-tyyppihyväksyntä sen jälkeen, kun on ensin kuultu muita jäsenvaltioita. Siinä voi olla seuraavat rajoitukset: - rajoitus hyväksyntää koskevien laitteiden lukumäärälle; - velvoite ilmoittaa toimivaltaisille viranomaisille asennuspaikat; - käyttörajoitukset; - erityiset käytettävää tekniikkaa koskevat rajoitukset. Sitä ei kuitenkaan voida antaa, ellei - kyseistä laiteryhmää koskevaa erityisdirektiiviä ole saatettu voimaan; - ole annettu poikkeusta erityisdirektiiveissä vahvistetuista suurimmista sallituista virheistä. Tällaisen hyväksynnän voimassaoloaika saa olla enintään kaksi vuotta. Sitä voidaan jatkaa enintään kolmella vuodella. 3. Jäsenvaltion, joka on antanut 2 kohdassa tarkoitetun rajoitetun ETY-tyyppihyväksynnän, on tehtävä ehdotus tämän direktiivin liitteiden ja erityisdirektiivien mukauttamiseksi tekniikan kehitykseen noudattaen 18 artiklassa säädettyä menettelyä heti, kun se katsoo uuden tekniikan osoittautuneen tyydyttäväksi."5. Korvataan liitteessä I oleva 3.3 kohta ja 6.3 kohta seuraavasti: "3.3 Tämän direktiivin 6 artiklassa mainittu merkki on sama kuin ETY-hyväksyntämerkki paitsi, että tyylitelty kirjain on käännetty symmetrisesti pystyakselin ympäri eikä siinä ole mitään muuta merkintää, ellei erityisdirektiiveissä toisin säädetä. Malli tästä merkistä on 6.3 kohdassa." "6.3 ETY-tyyppihyväksynnästä vapauttamisen merkki (ks. 3.3 kohta) Esimerkki: >VIITTAUS FILMIIN> " 6. a) Korvataan 7 artiklan 1 kohdan b alakohdassa "5 artiklan 2 ja 3 kohta" ilmaisulla "5 artiklan 2 kohta". b) Lisätään 7 artiklan 1 kohtaan c alakohta: "c) jos jäsenvaltio toteaa, että hyväksyntää ei ole annettu asianmukaisesti." 7. a) Korvataan 8 artiklan 1 kohta seuraavasti:" 1. a) ETY-ensivakaus käsittää uuden tai kunnostetun laitteen tarkastuksen ja sen vahvistamisen, että laite on hyväksytyn tyypin tai tämän direktiivin ja asiaa koskevien erityisdirektiivien mukainen; se varmennetaan ETY-ensivakausmerkillä. b) ETY-ensivakaus laitteille voidaan tehdä muulla kuin laitekohtaisella tarkastusmenetelmällä erityisdirektiiveissä säädetyissä tapauksissa ja hyväksyttyjä menettelyjä noudattaen." b) Korvataan 8 artiklan 3 kohdan ilmaisu "1 artiklan 1 kohta" ilmaisulla "1 artiklan 2 kohta". 8. Korvataan 9 artikla seuraavasti: "9 artikla 1. Kun laitteelle haetaan ETY-ensivakausta, on jäsenvaltion, joka suorittaa tarkastuksen, määrättävä: a) kuuluuko laite ETY-tyyppihyväksynnästä vapautettuun ryhmään ja jos kuuluu, täyttääkö se tätä laitetta koskevissa erityisdirektiiveissä vahvistetut tekniset rakenne- ja toimintavaatimukset; b) onko laite saanut ETY-tyyppihyväksynnän ja jos asia on näin, onko laite hyväksytyn tyypin ja tätä laitetta koskevien niiden erityisdirektiivien mukainen, jotka olivat voimassa kyseisen ETY-tyyppihyväksynnän antamispäivänä. 2. ETY-ensivakauksessa tehty tarkastus koskee erityisdirektiivien mukaisesti erityisesti:- metrologisia ominaisuuksia; - suurimpia sallittuja virheitä; - rakennetta siltä osin kuin tällä taataan, että mittausominaisuudet eivät todennäköisesti olennaisesti huonone tavanomaisissa käyttöolosuhteissa; - määräysten mukaisten merkintöjen ja leimalaattojen olemassa oloa tai ETY-vakausmerkintävaatimuksia." 9. Korvataan 10 artikla seuraavasti: "10 artikla Kun laite on läpäissyt menestyksellä ETY-ensivakauksen tämän direktiivin ja erityisdirektiivien vaatimusten mukaisesti, kiinnitetään siihen jäsenvaltion toimesta tämän direktiivin liitteessä II kuvatut osittaiset tai lopulliset ETY-vakausmerkit kyseisessä liitteessä annettujen sääntöjen mukaisesti." 10. Korvataan 13 artikla seuraavasti: "13 artikla Jokaisen jäsenvaltion on ilmoitettava muille jäsenvaltioille ja komissiolle ne tarkastuslaitokset, yksiköt ja laitokset, jotka on asianmukaisesti valtuutettu tekemään tässä direktiivissä ja erityisdirektiiveissä tarkoitettuja tarkastuksia, antamaan ETY-tyyppihyväksyntätodistuksia ja kiinnittämään ETY-ensivakausmerkkejä." 11. Korvataan 15 artikla seuraavasti: "15 artikla Erityisdirektiiveissä määritellään ETY-merkeillä varustettujen laitteiden käytönaikaiset tarkastusvaatimukset ja erityisesti käytössä sallitut suurimmat virheet. Jos kansallisissa säännöksissä asetetaan lievempiä vaatimuksia laitteille, joissa ei ole ETY-merkkejä, voidaan näitä käyttää vaatimuksina tarkastukselle." 12. Kumotaan VI luku ja VII luvusta tulee VI luku, jonka sanamuoto on seuraava: "VI LUKU Direktiivien mukauttaminen tekniikan kehitykseen 16 artikla Muutokset, jotka ovat tarpeen tämän direktiivin ja 1 artiklassa tarkoitettujen erityisdirektiivien liitteiden mukauttamiseksi tekniikan kehitykseen annetaan 18 artiklassa säädettyä menettelyä noudattaen. Tätä menettelyä ei kuitenkaan sovelleta mittayksikköjä koskevan direktiivin liitteen englantilaisia mittayksikköjä koskevaan lukuun eikä valmispakkauksia koskevien direktiivien tuotteiden valmiiksi pakattujen määrien rajoja koskeviin liitteisiin. 17 artikla 1. Perustetaan komitea, jonka tehtävänä on käsitellä 16 artiklassa tarkoitettujen direktiivien mukauttamista tekniikan kehitykseen, jäljempänä 'komitea', ja jossa on jäsenvaltioiden edustajat ja puheenjohtajana komission edustaja. 2. Komitea vahvistaa työjärjestyksensä. 18 artikla 1. Jos tässä artiklassa säädettyä menettelyä on noudatettava, saattaa asian komitean käsiteltäväksi sen puheenjohtaja omasta aloitteestaan tai jäsenvaltion edustajan pyynnöstä. 2. Komission edustajan tekee komitealle ehdotuksen tarvittavista toimenpiteistä. Komitea antaa ehdotuksensa määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa määrätyllä määräenemmistöllä. Puheenjohtaja ei osallistu äänestykseen. 3. a) Komissio päättää esitetyistä toimenpiteistä, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu,komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. c) Jos neuvosto ei ole toiminut kolmen kuukauden kuluessa siitä, kun asia tuli vireille neuvostossa, komissio tekee päätöksen ehdotetuista toimenpiteistä."13. Korvataan otsikko "VIII luku" otsikolla "VII luku" ja 20, 21 ja 22 artiklasta tulee 19, 20 ja 21 artikla vastaavasti. 14. Korvataan 19 artiklassa "myynnin tai käytön kieltäminen" ilmaisulla "markkinoille saattamisen ja käyttöönoton kieltäminen". 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1985 mennessä. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Luxemburgissa 26 päivänä lokakuuta 1983. Neuvoston puolesta G. MORAITIS Puheenjohtaja (1) EYVL N:o C 42, 15.2.1979, s. 9 (2) EYVL N:o C 127, 21.5.1979, s. 80 (3) EYVL N:o C 247, 1.10.1979, s. 22 (4) EYVL N:o L 202, 6.9.1971, s. 1